Täpselt kuu on möödas viimasest postitusest ja ühtteist on jälle öelda.  Esimene asi on see, et minu kirjatükk, millest ühes eelmises postis ka juttu tegin, jõudiski Pokernewsi lugejateni! Vastukaja oli küll vaikne, aga seevastu heatahtlik nii et kui kunagi peaks jälle miskit pähe turgatama, on lootust jällegi millegagi  silma paista, sest pokkeri endaga see nii kergelt ei lähe...  Teine asi ongi siis see pokkerimäng ise. Kunagi sai välja öeldud eesmärk, et kust võimalik, tellin omale mängupunktide eest kaardipaki. Praegu ongi seis selline, et Pokerstarsis olen sellest 25 punkti kaugusel! Fulltildis ja Unibetis ei ole eriti edasi edenenud, aga kui Pokerstarsiga ühele poole saan, võtan need ka käsile.  Muidu läheb mäng ikka endistviisi, oma tõusude ja mõõnadega; viimasel ajal on tõuse siiski rohkem olnud kui  languseid, mis on muidugi hea, aga summa summarum, kogu oma pokkerimängu aja jooksul, olen endiselt miinustes - kui palju, ei tea, aga ilmselt sinna kuskile 300 dollari kanti (esimesel aastal maksin ikka korralikult kooliraha).